Նախքան մայիսի 6-ի քվեարկությունը` բավական հետաքրքիր իրադարձություններ կարող են ծավալվել Ավան համայնքն ու Նոր Նորքի 2-րդ զանգվածն ընդգրկող թիվ 1 ընտրատարածքում: Գործարար-պատգամավոր Ռուբեն Հայրապետյանը, ով վերջին մի քանի ընտրություններում մենաշնորհել էր այս ընտրատարածքը, ինչպես հայտնի է` հրաժարվել է առաջադրվել` իր տեղը զիջելով մինչ այժմ մանկավարժական գործունեությամբ զբաղվող Է. Գևորգյանին: Վերջինս, սակայն, ոչ թե Ավանի, այլ Նոր նորքի բնակիչ է, ինչը ենթադրում է, որ նրան (Ռ. Հայրապետյանի հովանավորությունից անկախ) Ավան համայնքում չեն ճանաչում: